CELEX: 62007FN0099
Language: el
Date: 2007-09-28 00:00:00
Title: Υπόθεση F-99/07: Προσφυγή της 28ης Σεπτεμβρίου 2007 — Bernard κατά Europol

26.1.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 22/55
            
         Προσφυγή της 28ης Σεπτεμβρίου 2007 — Bernard κατά Europol
   (Υπόθεση F-99/07)
   (2008/C 22/107)
   Γλώσσα διαδικασίας: η ολλανδική
   Διάδικοι
   
      Προσφεύγoυσa-ενάγουσα: Marjorie Bernard (Woerden, Κάτω Χώρες) (Εκπρόσωπος: P. de Casparis, δικηγόρος)
   
      Καθού: Ευρωπαϊκή Υπηρεσία Αστυνομίας (Europol)
   Αιτήματα της προσφεύγουσας-ενάγουσας
   Η προσφεύγουσα-ενάγουσα ζητεί από το Δικαστήριο Δημόσιας Διοίκησης:
   
               —
            
            
               να ακυρώσει την εκδοθείσα κατόπιν διοικητικής ενστάσεως απόφαση της 26ης Ιουνίου 2007, κοινοποιηθείσα στις 28 Ιουνίου 2007, καθώς και τις εκτιμήσεις της 5ης Φεβρουαρίου 2007 και της 25ης Ιουλίου 2007·
            
         
               —
            
            
               να υποχρεώσει την Europol:
               
                           —
                        
                        
                           να χορηγήσει στην προσφεύγουσα μηνιαία μισθολογική αύξηση από την 1η Σεπτεμβρίου 2006 μαζί με τόκους·
                        
                     
                           —
                        
                        
                           να καταβάλει αποζημίωση ανερχόμενη σε 7 500 ευρώ καθαρά·
                        
                     
                           —
                        
                        
                           να καταβάλει τα δικαστικά έξοδα της παρούσας δίκης, περιλαμβανομένης της αμοιβής του δικηγόρου.
                        
                     
         Ισχυρισμοί και κύρια επιχειρήματα
   Η παρούσα δίκη αφορά την εκτίμηση της εργασίας της προσφεύγουσας κατά την χρονική περίοδο από 1ης Σεπτεμβρίου 2005 έως 31 Αυγούστου 2006. Η εργασία της προσφεύγουσας αξιολογήθηκε με «2», το οποίο αντιστοιχεί στον χαρακτηρισμό «δεν ανταποκρίνεται πλήρως στις απαιτήσεις».
   Η προσφεύγουσα-ενάγουσα υπέβαλε διοικητική ένσταση αφορώσα την εκτίμηση καθώς και την έλλειψη αποφάσεως σχετικά με τη χορήγηση μηνιαίας μισθολογικής αυξήσεως, και στο πλαίσιο αυτό επικαλέστηκε τις κατευθυντήριες γραμμές εκτιμήσεως που ισχύουν στην Europol. Η προσφεύγουσα-ενάγουσα τονίζει ότι πρόκειται για μία προδήλως εσφαλμένη εκτίμηση.
   Η προσφεύγουσα-ενάγουσα ισχυρίζεται μεταξύ άλλων ότι οι αιτιάσεις της κρίθηκαν αβάσιμες με απόφαση της 26ης Ιουνίου 2007 και ισχυρίζεται ότι υφίσταται παραβίαση της αρχής της αιτιολογήσεως, διότι η απόρριψη αυτή δεν αιτιολογήθηκε. Ο διευθυντής της Europol αναφέρει πάντως ότι η εκτίμηση αποσύρθηκε και θα πραγματοποιηθεί νέα εκτίμηση. Η νέα αυτή εκτίμηση πραγματοποιήθηκε στις 25 Ιουλίου 2007.
   Η παρούσα προσφυγή αφορά επομένως την απόφαση που εκδόθηκε επί της διοικητικής ενστάσεως καθώς και την εκτίμηση της 25ης Ιουλίου 2007.